kontaktor


 * Kontaktor** toc

En kontaktor er en elektromagnetisk bryter som brukes til å til å koble en motor til og fra elnettet i automatiserte anlegg. [1] Den er konstruert for å kunne koble inn hovedstrømmen til motoren, samt føre styrestrømmen ved å bruke hjelpekontakter. Kontaktoren ligner på et relé, men er konstruert for å tåle større strømmer.

Konstruksjon
På figur 1 ser vi at kontaktoren består av en fast jernkjerne, og en bevegelig jernkjerne. I tillegg har den et antall hjelpekontakter, en hovedkontakt og en spole. Når kontaktoren blir tilført spenning vil strømmen gå gjennom spolen, og skape et elektromagnetisk felt, som trekker ned og holder jernkjernene sammen. Som vist på bildet, vil dette føre til at hovedkontakten, og hjelpekontaktene, blir dratt sammen og får kontakt. I tilegg så vil brytekontakten bli brutt. Dersom tilførselen til spolen blir brutt, vil det elektromagnetiske feltet forsvinne, og den bevegelige jernkjernen vil bli sluppet, og, ved hjelp av skruefjærene, bli dytte bort fra den faste jernkjernen. Vi har et sett med hovedkontakter og to eller flere sett med hjelpekontakter. Hovedkontakten er normalt større enn hjelpekontaktene siden denne skal føre hovedstrømmen, mens hjelpekontaktene bare skal føre styrestrømmen. Man kan også koble til en hjelpekontaktblokk, slik at vi får flere hjelpekontakter.

Symbol
I elektrotekniske skjemaer så tegner vi ofte kontaktoren slik:



Kontaktoren tegner vi som et rektangel. Tilkoblingen til spolen er A1 og A2. [2]

Hovedkontakter
Hovedkontaktene skal føre hovedstrømmen. Hovedstrømmen går gjennom punktene 1, 3 og 5, til 2, 4 og 6. L1 går gjennom 1 til 2, L2 går gjennom 3 til 4, og L3 går gjennom 5 til 6.

Hjelpekontakter
Hjelpekontaktene, eller styrekontaktene, brukes til å styring, signaler og alarm. [3] De merkes med tosifrede tall. Som 13 og 14 eller 61 og 62. Det første sifferet angir nummeret i rekken av kontakter. Det andre sifferet angir om kontakten er NC (Normally Closed) eller NO (Normally Open). 1 og 2 betyr NC, mens 3 og 4 betyr NO. [4] NC (altså Normally Closed) vil si at kursen er sluttet når kontaktoren ikke har spenning.

Kontaktor og Relé
Forskjellen mellom en kontaktor og et relé er i hovedsak hvor stor strøm de tåler. En kontaktor er konstruert for å tåle mer strøm enn et relé [5], og kan derfor brukes til å bryte sterkere strøm uten fare for at hoved og hjelpekontaktene skal sveises sammen. Et relé har en litt annen konstruksjon enn kontaktoren, og brukes i hovedsak på svakstrøm anlegg. Som du ser av dette bildet, så er ankeret (jernkjenern) konstuert og plassert litt annerledes. Når spolen blir tilført spenning, vil den trekke ankeret ned, som mekanisk vil bøye kontaktsettene slik at brytekontakten blir brutt og hovedkontakten får spenning. Når spenningen til spolen i et relé brytes, slippes ankeret, og dette faller tilbake på plass. På en kontaktor så brukes en fjær (Se figur 1) til å dytte jernkjernen tilbake på plass. Dette er for å hindre at hjelpekontaktene sveises sammen. Dersom strømmen i et relé er for stor, kan hjelpekontaktene sveises sammen, og da ødelegge releet. Her er et bilde av et relé:

Referanser

 * 1) Automatiseringssystemer i Praksis,
 * 2) Automatiseringssystemer i Praksis,
 * 3) no.wikipedia.org/kontaktor#hjelpekontakt
 * 4) no.wikipedia.org/kontaktor#hjelpekontakt
 * 5) Inledningen på wikipedia.org/kontaktor og diskusjon.no inlegg 4 og 14.

Eksterne lenker
no.wikipedia.org/kontaktor en.wikipedia.org/contactor Diskusjon.no